	ПРЕССЪОБЩЕНИЕ


10 август 2005 г.

Днес, 10 август, ръководството и служителите на Българската народна банка дариха 55 000 лв. за пострадалите от наводненията бедстващи райони в страната. Сумата е събрана от лични средства на работещите в Българска народна банка и е внесена по специално разкритата сметка на БЧК във връзка със стихийните бедствия в страната и в помощ на пострадалите от наводненията.

Ръководството и служителите на Българска народна банка се надяват, че примерът им ще бъде последван от всички представители на финансовия сектор у нас, за да бъдат подпомогнати пострадалите от наводненията граждани на Република България. 

Колеги, нека помогнем с каквото можем на хилядите семейства, останали без дом и имущество в така трудния за тях момент.

